Suriya sharqidagi terakt oqibatida 20 kishi qurbon bo‘ldi

IShID terrorchilik tashkiloti Suriya sharqidagi Jizra aholi punktida minalashtirilgan avtomobilni portlatib yubordi, deya xabar beradi “TASS”.
Al Mayadeen telestansiyaning xabar qilishicha, terakt oqibatida 20 kishi halok bo‘lgan va yana 23 nafar kishi tan jarohati olgan.
Ushbu manzilgoh mart oyida “Suriya demokratik kuchlari” (SDK) koalitsiyasi tomonidan ozod etilgan edi.
IShID ekstremistik guruhi jahonning bir qator mamlakatlari va xalqaro tashkilotlar tomonidan “terrorchilik tashkiloti” deb topilgan.
 “Daryo”ning Telegram’dagi rasmiy kanali — @toshqindaryo’ga a’zo bo‘ling!